หุ้นร่วงแรงหนุนนักลงทุนซื้อสุทธิ SET50 Call
Put DW ยังปรับตัวขึ้นต่อเนื่องหลังจากที่มีแรงขายในหุ้นอ้างอิงส่วนใหญ่และส่งผลให้ดัชนีหลักทรัพย์ปรับตัวลงต่อในวันอังคาร โดย DW ทั้งตลาดมีวอลุ่มเทรดหนาแน่นทะลุ 1.3 พันล้านบาทวานนี้
22 ก.ค. 2558

บล.แมคควอรี เผย Put DW ยังปรับตัวขึ้นต่อเนื่องหลังจากที่มีแรงขายในหุ้นอ้างอิงส่วนใหญ่และส่งผลให้ดัชนีหลักทรัพย์ปรับตัวลงต่อในวันอังคาร โดย DW ทั้งตลาดมีวอลุ่มเทรดหนาแน่นทะลุ 1.3 พันล้านบาทวานนี้ ขณะที่ Call DW บนหุ้น TPIPL ได้รับความสนใจจากนักลงทุนเป็นจำนวนมาก ตัวอย่างเช่น TPIP28C1510A ซึ่งมีวอลุ่มซื้อขายกว่า 155 ล้านหน่วย
ขณะที่ SET50 Call ได้รับความสนใจเป็นจำนวนมากเช่นกัน โดยจากข้อมูลการซื้อขาย DW28 นักลงทุนซื้อสุทธิ S5028C1508A กว่า 32.1 ล้านหน่วยในวันอังคาร โดยดัชนีหลักทรัพย์ SET50 ปรับตัวลง -1.2% ส่วนสัญญาซื้อขายล่วงหน้า S50U15 ปรับตัวลง -1.2% 
สำหรับแรงขายในหุ้นอ้างอิงวานนี้ เป็นผลมาจากข่าวการเลื่อนลงทุนในเมกะโปรเจ็คของรัฐบาล รวมทั้งภาวะตลาดหุ้นต่างประเทศที่ยังไม่มีปัจจัยหนุนที่แน่นอน ส่งผลให้นักลงทุนเทขายหุ้นขนาดใหญ่เช่น PTT และ KBANK โดยการปรับตัวลงดังกล่าวส่งผลให้ Put DW บนหุ้นดังกล่าวปรับตัวขึ้นอย่างแข็งแกร่ง ตัวอย่างเช่น KBAN28P1511A +10.5% และ PTT28P1511A +9.9% เทียบกับหุ้นอ้างอิงที่ปรับตัวลง -3.5% และ -2.4% ตามลำดับ อย่างไรก็ตาม ทางด้านหุ้น TPIPL ซึ่งเป็นหนึ่งในหุ้นอ้างอิงที่ได้รับความสนใจวานนี้
โดย DW บนหุ้น TPIPL มีมูลค่าการซื้อขายคิดเป็น 13.5% ของมูลค่าการซื้อขาย DW ทั้งหมดในตลาดหลักทรัพย์ โดยเป็นผลมาจากการที่หุ้นอ้างอิงปรับตัวลงแรงไปแตะระดับต่ำสุดที่ 2.34 บาท ขณะที่ระหว่างวันรีบาวน์ระยะสั้นได้เป็นพักๆ หนุนให้นักลงทุนเข้ามาลงทุนใน Call DW เป็นจำนวนมาก เช่น TPIP28C1510A และ TPIP28C1509A เป็นต้น
นอกจากนี้ ในภาวะที่ดัชนีหลักทรัพย์ปรับตัวลงแรง นักลงทุนยังให้ความสนใจ SET50 DW เป็นจำนวนมากทั้ง Call และ Put โดยส่วนใหญ่จะเป็นรุ่นที่ตอบสนองต่อการเคลื่อนไหวของดัชนีหลักทรัพย์อ้างอิงได้ดี เช่น S5028C1508A S5028C1509C และ S5028P1509B โดยสำหรับ S5028C1508A นั้นมียอดซื้อสุทธิราว 32.1 ล้านหน่วย ส่งผลให้จำนวน DW ทั้งหมดที่ถือครองโดยนักลงทุนสูงกว่า 95% ทางแมคควอรี DW28 จึงขึ้นเครื่องหมาย Sold out เพื่อให้นักลงทุนใช้ความระมัดระวังในการซื้อขายมากยิ่งขึ้น
ทั้งนี้ นักลงทุนยังมีการซื้อสุทธิใน SET50 Call รุ่นอื่นๆ ด้วย เช่น S5028C1509C และ S5028C1509A เป็นต้น ส่วนทางด้านหุ้นรายตัวนักลงทุนให้ความสนใจ DW ในหลายกลุ่มหลักทรัพย์ โดยมีแรงซื้อสุทธิใน ITD28C1509A 4.5 ล้านหน่วย WHA28C1512A 2.1 ล้านหน่วย และ SAMA28C1512A 3.9 ล้านหน่วยตามลำดับ ส่วนทางด้านแรงขายสุทธิ มีแรงขายใน IRPC28C1509A 5.5 ล้านหน่วย TPIP28C1509A และ TPIP28C1509B รวม 7.3 ล้านหน่วย รวมทั้งมีแรงขายใน Call DW บนหุ้นพลังงานเช่น PTT28C1510A และ PTTE28C1512A ด้วย 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 40,249.44  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,309.49 ล้านบาท
คิดเป็น 3.3%  